OSNOVNA ŠKOLA ĐURMANEC

ĐURMANEC 49

KLASA: 602-01/22-05/05

URBROJ: 2140-95-22-3

Đurmanec, 2.9.2022.

**ELEMENTI I MJERILA ZA VREDNOVANJE VLADANJA UČENIKA**

Na temelju Pravilnika o načinima, postupcima i elementima vrednovanja učenika u osnovnoj i srednjoj školi (NN br. 112/10, 82/19, 43/20, 100/21) i Pravilnika o kriterijima za izricanje pedagoških mjera (NN br. 94/15, 3/17) Učiteljsko vijeće osnovne škole Đurmanec (u daljnjem tekstu Škola), na prijedlog Školskog tima za kvalitetu, donijelo je 2. rujna 2022. godine *Odluku o elementima i mjerilima za vrednovanje vladanja učenika* za školsku godinu 2022./2023. Napomena: Izrazi koji se u ovom dokumentu koriste za osobe u muškome rodu, neutralni su i odnose se na osobe muškoga i ženskoga spola.

|  |
| --- |
| **UVOD** |

U skladu s navedenim Pravilnicima ističemo sljedeće:

**1**. Vrednovanje vladanja učenika obuhvaća sustavno prikupljanje podataka o ponašanju učenika i postignutim kompetencijama prema unaprijed definiranim prihvaćenim načinima, postupcima i elementima, a sastavnice su:

a) praćenje, tj. sustavno uočavanje i bilježenje zapažanja o ponašanju učenika prema prethodno utvrđenim elementima od strane razrednika, učitelja i stručnih suradnika

b) provjeravanje, tj. procjena napretka u ponašanju učenika i postignute razine kompetencija na temelju praćenja, na sjednicama Razrednih vijeća, školskih povjerenstava, te individualnim razgovorima s roditeljima i učenicima

c) ocjenjivanje, tj. pridavanje opisne vrijednosti uzorno, dobro, loše rezultatima praćenja učenikovog ponašanja prema sastavnicama ocjenjivanja vladanja.

Bilješke o ponašanju učenika pišu se u e-dnevnik. Treba ih voditi stručno, te jasno i razumljivo za roditelje i učenike. Ne smiju vrijeđati niti etiketirati učenika. O njima roditelje informira razrednik.

**2.** Načini, postupci i elementi vrednovanja vladanja učenika proizlaze iz Nastavnoga plana i programa Škole, Školskog kurikuluma, navedenih Pravilnika i pravila ponašanja učenika koje Škola određuje Kućnim redom Škole. Elemente vladanja učenika, te načine i postupke vrednovanja predlažu članovi Tima za kvalitetu,) objedinjuju ih i usklađuje na razini Škole, a Učiteljsko vijeće razmatra, definira/redefinira i usvaja.

**3**. Aktivnosti u procesu vrednovanja razvoja ponašanja učenika provode učitelji, razrednici i stručni suradnici transparentno, javno i kontinuirano, poštujući učenikovu osobnost i dajući svakomu učeniku jednaku priliku.

**4.** Načine, postupke i elemente vrednovanja učenika s teškoćama, koji savladavaju primjerene programe obrazovanja uključujući I vladanje, učitelji/stručni suradnici trebaju primjeriti teškoći i osobnosti učenika.

**5**. Razrednik zaključuje ocjenu vladanja učenika, uz mišljenje Razrednoga vijeća. U zapisniku sjednice toga Razrednoga vijeća razrednik upisuje uz odgovarajuću točku dnevnog reda napomenu „ocjene vladanja zaključio razrednik uz mišljenje i suglasnog Razrednoga vijeća“, tj. navodi po potrebi naglaske i zaključke iz rasprave o ocjeni vladanja za pojedinog učenika (ako ne postoji suglasnost oko ocjene).

Razrednik ima obavezu:

a) na početku nastavne godine (na 1. satu razrednika, tj. na 1. roditeljskom sastanku) upoznati javno sve učenike i roditelje s elementima i mjerilima ocjenjivanja vladanja učenika

b) na kraju nastavne godine ( na zadnjem satu razrednika na kraju nastavne godine) javno zaključiti i priopćiti, te obrazložiti ocjenu vladanja svakom učeniku, te u odgovarajuću rubriku Dnevnika rada za sat razrednika upisati „javno zaključivanje i priopćavanje ocjena vladanja učenika“

c) redovito informirati roditelje o vladanju učenika, dogovarati i poduzimati mjere za unaprjeđivanje vladanja učenika, te voditi brigu o tome da roditelj pravovremeno dobije informaciju koju će i zbog čega ocjenu vladanja imati njegovo dijete na kraju nastavne godine.

**6.** Učenik ima pravo znati elemente ocjenjivanja, kao i načine i postupke vrednovanja vladanja. Učenik je dužan pridržavati se svih pravila koja se odnose na načine i postupke vrednovanja, te na pravila ponašanja učenika u školi. Ukoliko se učenik ne pridržava pravila, učitelj/razrednik/stručni suradnik može predložiti određenu pedagošku mjeru razredniku, Razrednome ili Učiteljskome vijeću, koje može donijeti odluku o izricanju pedagoške mjere učeniku.

**7.** Roditelj ima pravo znati elemente ocjenjivanja, kao i načine i postupke vrednovanja vladanja. O načinima i postupcima vrednovanja i ocjenjivanja vladanja roditelje informira razrednik na roditeljskim sastancima i individualnim informativnim razgovorima.

**8.** Ravnatelj i stručni suradnici Škole dužni su tijekom nastavne godine pratiti provođenje odredbi navedenog Pravilnika koje se odnose na vrednovanje vladanja učenika.

**9.** Elementi i mjerila vrjednovanja vladanja učenika dostupni su učenicima i roditeljima na web stranici Škole

|  |
| --- |
| **ELEMENTI OCJENJIVANJA VLADANJA UČENIKA** |

1. Odnos prema učiteljima/djelatnicima
2. Odnos prema drugim učenicima
3. Odnos prema imovini
4. Neprihvatljivi oblici ponašanja

|  |
| --- |
| **MJERILA ZA OCJENJIVANJE VLADANJA UČENIKA prema pojedinim elementima** |

*ODNOS PREMA UČITELJIMA/DJELATNICIMA*

|  |  |  |  |
| --- | --- | --- | --- |
| **ELEMENTI** | **UZORNO**  **Učenik redovito…** | **DOBRO**  **Učenik povremeno…** | **LOŠE**  **Učenik učestalo…** |
| **Poštivanje dogovora** | Izvršava sve zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno-obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole. | Izvršava zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole. | Ne izvršava ili odbija izvršiti zamolbe, zadatke i zahtjeve učitelja i drugih školskih djelatnika tijekom nastave i ostalih oblika odgojno-obrazovnog rada za vrijeme boravka u školi i izvan nje, a koji su u skladu sa svim zakonskim propisima Škole |
| **Komunikacija sa učiteljem/ djelatnikom** | Poštuje pravila lijepog ponašanja u komunikaciji i ophođenju prema učiteljima i djelatnicima | Poštuje pravila lijepog ponašanja u komunikaciji i ophođenju prema učiteljima i djelatnicima | Ne poštuje pravila lijepog i primjerenog ponašanja prema učiteljima i djelatnicima |
| **Ponašanje za vrijeme nastave** | Prati nastavu, aktivno sudjeluje u nastavnom procesu, ne ometa učitelja u održavanju nastave | Prati nastavu, aktivno sudjeluje u nastavnom procesu i ometa učitelje za vrijeme održavanja nastave | Ne prati nastavu, ne sudjeluje aktivno, učestalo ometa nastavu, prepisuje i dozvoljava drugima da od njega prepisuju |

*ODNOS PREMA DRUGIM UČENICIMA*

|  |  |  |  |
| --- | --- | --- | --- |
| **ELEMENTI** | **UZORNO**  **Učenik redovito…** | **DOBRO**  **Učenik povremeno…** | **LOŠE**  **Učenik učestalo…** |
| **Međusobna suradnja** | U učenju i radu, praćenju nastave i ostalim oblicima odgojno-obrazovnog rada rado pomaže drugim učenicima, posebice učenicima s teškoćama u učenju i svladavanju gradiva. Susretljiv je u suradnji s drugim učenicima, poštuje pravila timskoga rada, uvažava tuđe ideje i mišljenje | U učenju i radu, praćenju nastave i ostalim oblicima odgojno- obrazovnog rada pomaže drugim učenicima na inicijativu i poticaj učitelja te posebice nevoljko pomaže učenicima s teškoćama u učenju i svladavanju gradiva. Nije uvijek susretljiv u suradnji s drugim učenicima, ne poštuje uvijek pravila timskoga rada te samo ponekad uvažava tuđe ideje i mišljenje | U učenju i radu, praćenju nastave i ostalim oblicima odgojno-obrazovnog rada ne pomaže drugim učenicima, a posebice odbija pomoći učenicima s teškoćama u učenju i svladavanju gradiva. Nesusretljiv je u suradnji s drugim učenicima, ne poštuje pravila timskoga rada, ne uvažava tuđe ideje i mišljenje |
| **Međusobno poštivanje i uvažavanje** | ne ometa druge učenike u učenju i praćenju nastave i ostalim oblicima odgojno-obrazovnog rada | ometa druge učenike u učenju i praćenju nastave i ostalim oblicima odgojno-obrazovnog rada | ometa druge učenike u učenju i praćenju nastave i ostalim oblicima odgojno-obrazovnog rada. Učenik takvim ponašanjem stvara negativnu razrednu klimu i lošu radnu atmosferu među učenicima. |
| poštuje prava i različitost drugih učenika i ima visoku razvijenu toleranciju | ne poštuje prava i različitosti drugih učenika, te iskazuje netoleranciju prema drugim učenicima, poštuje osobna te s amo ponekad tuđa prava | ugrožava prava i ne poštuje različitosti drugih učenika , te iskazuje netoleranciju prema drugim učenicima, poštuje isključivo osobna prava, a tuđa prava zanemaruje i krši |
| ne izaziva sukobe, ne vrši nasilje nad drugim učenicima te nastoji spriječiti/riješiti sukobe i /ili nasilje među učenicima na prihvatljiv način | izaziva sukobe i/ili je nasilan prema drugim učenicima , promatra nasilje nad drugima ,te sukobe i/ili nasilja među učenicima ne sprječava/rješava na prihvatljiv način | ima nisku toleranciju u odnosu na druge učenike pa narušava sigurnost i ugrožava prava drugih učenika; sâm ili u grupi drugih učenika izaziva sukobe, vrši nasilje nad drugim učenicima |

*ODNOS PREMA IMOVINI*

|  |  |  |  |
| --- | --- | --- | --- |
| **ELEMENTI** | **UZORNO**  **Učenik redovito…** | **DOBRO**  **Učenik povremeno…** | **LOŠE**  **Učenik učestalo…** |
| **Odnos prema školskoj imovini** | Čuva i ne uništava školsku imovinu u svim prostorima škole te na školskom dvorištu | Čuva i uglavnom ne uništava školsku imovinu u svim prostorima škole te na školskom dvorištu | Ne čuva i namjerno uništava školsku imovinu u svim prostorima škole te na školskom dvorištu |
| **Odnos prema osobnoj imovini i imovini drugih učenika** | Vodi brigu, čuva i poštuje vlastitu imovinu i imovinu drugih učenika | Ne vodi brigu, ne čuva i ne poštuje vlastitu imovinu i imovinu drugih učenika | Ne vodi brigu, ne čuva i ne poštuje vlastitu imovinu i imovinu drugih učenika |

**NEPRIHVATLJIVI OBLICI PONAŠANJA**

|  |  |  |  |
| --- | --- | --- | --- |
| **ELEMENTI** | **UZORNO**  **Učenik redovito…** | **DOBRO**  **Učenik povremeno…** | **LOŠE**  **Učenik učestalo…** |
| **Reklamiranje i konzumiranje sredstava ovisnosti** | Ne reklamira i ne konzumira sredstva ovisnosti u školskom prostoru ili školskom okruženju | Reklamira, ali ne konzumira sredstva ovisnosti u školskom prostoru ili školskom okruženju | Reklamira i konzumira sredstva ovisnosti u školskom prostoru ili školskom okruženju |
| **Nedozvoljena upotreba mobitela** | Ne koristi mobitel na nastavi, ne fotografira i ne snima neovlašteno druge učenike i djelatnike | Koristi mobitel na nastavi, no, ne fotografira ili snima neovlašteno druge učenike i djelatnike | Koristi mobitel na nastavi, neovlašteno fotografira i snima druge učenike i djelatnike |
| **Neprimjereno korištenje digitalnih platformi** | Koristi digitalne platforme u skladu sa pravilima i internetskim bontonom za komunikaciju sa učiteljima, učenicima i roditeljima drugih učenika, ne šalje neprimjerene fotografije, video zapise ili poruke putem interneta | Ne koristi digitalne platforme u skladu sa pravilima i internetskim bontonom za komunikaciju sa učiteljima, učenicima i roditeljima drugih učenika, ali ne šalje neprimjerene fotografije, video zapise ili poruke putem interneta | Ne koristi digitalne platforme u skladu sa pravilima i internetskim bontonom za komunikaciju sa učiteljima, učenicima i roditeljima drugih učenika, šalje neprimjerene fotografije, video zapise ili poruke putem interneta |

REDOVITO\_POVREMENO\_UČESTALO pratit će se na sjednicama Razrednog vijeća.

Završne odredbe:

Ocjena vladanja učenika dobiva se na način da se procjenjuje svaki element zasebno te vrednuje ocjenama od 1-3 pri čemu (1= loše, 2= dobro, 3= uzorno). Konačna ocjena vladanja računa se kao aritmetička sredina svih zadanih elemenata.

**UZORNO VLADANJE** ima učenik za kojega uz navedene kriterije vrijedi slijedeće:

1. Učenik redovito poštuje Kućni red Škole te školska i razredna pravila u cijelosti

2. Učenik nema izrečenu pedagošku mjeru tijekom tekuće nastavne godine

3. Uzorno vladanje može imati učenik kojemu je izrečena pedagoška mjera Opomena, ali uz uvjet da je preuzeo odgovornost i popravio ponašanje zbog kojeg mu je izrečena mjera

4. Učenik kojemu je izrečena Opomena, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ne može imati uzorno vladanje

**DOBRO VLADANJE** ima učenik za kojega uz navedene kriterije vrijedi slijedeće:

1. Učenik povremeno ne poštuje i krši Kućni red Škole te školska i razredna pravila.

2. Učenik je tijekom nastavne godine izrečena pedagoška mjera Opomena nakon čega učenik nije prihvatio odgovornost i nije popravio ponašanje zbog kojega mu je izrečena mjera

3. Dobro vladanje može imati učenik kojemu je izrečena pedagoška mjera Ukora, ali uz uvjet da je preuzeo odgovornost i popravio ponašanje zbog kojeg mu je izrečena mjera

4. Učenik kojemu je izrečena pedagoška mjera Strogog ukora, a koji nije preuzeo odgovornost za svoje ponašanje i ponavlja ponašanje zbog kojeg je dobio navedenu pedagošku mjeru, ne može imati dobro vladanje.

**LOŠE VLADANJE** ima učenik za kojega uz navedene kriterije vrijedi slijedeće:

1. Učenik učestalo ne poštuje i krši Kućni red Škole te školska i razredna pravila.

2. Loše vladanje ima učenik kojemu je izrečena pedagoška mjera Strogog ukora, nakon čega učenik nije prihvatio odgovornost za svoje ponašanje i nije promijenio ponašanje zbog kojeg je dobio navedenu pedagošku mjeru.

Ravnatelj:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_